Кубак Беларусі па футболе 2024—2025 гадоў

**Кубак Беларусі па футболе ў сэзоне 2024—2025 гадоў** — 34-ы сэзон беларускага футбольнага турніру сярод прафэсійных беларускіх клюбаў, а таксама камандаў калектываў фізычнай культуры. У адрозьненьне ад чэмпіянату ладзіцца паводле схемы восень—вясна. Турнір пачаўся ў траўні 2024 году і цягнуўся да канца траўня 2025 году. Фінальны матч быў згуляны ў Горадне на стадыёне «Нёман», дзе гарадзенскі «Нёман» у другі раз запар і трэці раз у гісторыі стаў уладальнікам трафэю, адолеўшы ў вырашальным матчы жодзінскае «Тарпэда-БелАЗ». «Нёман», такім чынам, як пераможца турніру атрымаў права ўзяць удзел у 1-м кваліфікацыйным раўндзе Лігі канфэрэнцыяў УЭФА 2025—2026 гадоў.

## Каляндар

## 1-ы кваліфікацыйны раўнд
Лёсаваньне 1-га раўнду (1/64 фіналу) адбылося 6 траўня 2024 году. На гэтай стадыі пары вызначаліся паводле рэгіёнаў.

На гэтай стадыі ўзялі ўдзел 28 клюбаў з Другой лігі (Д3) і 2 клюбы Мэдыйнай футбольнай лігі — «Д-Мэдыя» і «Інфарм».

Футбольныя клюбы «Асіпавічы» (удзельнік 1/8 фіналу Кубка 2023—2024 гадоў, салігорскі «Партызан» (чэмпіён Другой лігі 2023 году), «Крумкачы» і «Стэнлес» згодна з падстановай АБФФ атрымалі месца адразу ў 2-м кваліфікацыйным раўндзе з прычыны цотнай колькасьці камандаў.

Матчы былі згуляныя 11, 12 і 14 траўня 2024 году.

## 2-і кваліфікацыйны раўнд
Лёсаваньне 2-га кваліфікацыйнага раўнду (1/32 фіналу) адбылося 15 траўня 2024 году.

На гэтай стадыі ўзялі ўдзел 32 клюбы:
* 15 клюбаў Другой лігі (Д3) і Мэдыйнай футбольнай лігі, якія перамаглі ў 1-м кваліфікацыйным раўндзе;
* 13 клюбаў Першай лігі (Д2), то бок усе акрамя рэзэрвовых камандаў клюбаў Найвышэйшай лігі.

Матчы былі згуляныя 22, 23, 29 і 30 траўня.

## 1/16 фіналу
Лёсаваньне 1/16 фіналу адбылося 3 чэрвеня 2024 году.

На гэтай стадыі ўзялі ўдзел 32 клюбы:
* 16 клюбаў ніжэйшых ліг, якія перамаглі ў 2-м кваліфікацыйным раўндзе;
* Усе 16 клюбаў Найвышэйшай лігі (Д1).

Як і ў папярэдні год беларускія прадстаўнікі ў эўракубках свае матчы згулялі 18 і 19 чэрвеня 2024 году. Астатнія сустрэчы ладзіліся з 12 па 14 ліпеня.

## 1/8 фіналу
Лёсаваньне 1/8 фіналу адбылося 16 ліпеня 2024 году году.

Матчы былі згуляныя з 26 па 28 ліпеня, а матч з удзелам менскага «Дынама» і гарадзенскага «Нёману», якія выступалі ў эўракубках, быў перанесены ажно на пачатак сакавіка 2025 году.

## Чвэрцьфіналы
Лёсаваньне чвэрцьфіналу адбылося 18 сьнежня 2024 году.

З улікам таго, што клюб «Макслайну» прасунуўся ў Найвышэйшую лігу, з узнаўленьнем розыгрышу кубка ён ужо прадстаўляў менавіта яе. Да таго ж клюб зьмяніў назоў на МЛ. На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 2 і 5 сакавіка 2025 году, а матчы ў адказ адбыліся 8 і 9 сакавіка 2025 году.

## Паўфіналы
Лёсаваньне паўфіналу адбылося 11 сакавіка 2025 году.

На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 15 і 16 красавіка 2025 году, а матчы ў адказ адбыліся 7 і 8 траўня 2025 году.

## Фінал
Фінальны матч быў згуляны 24 траўня 2025 году на гарадзенскім стадыёне «Нёман». Спачатку плянавалася, што фінальная гульня будзе ладзіцца на новым Нацыянальным стадыёне, аднак у красавіку 2025 году было пастаноўлена аб пераносе матчу ў Горадні.

## Крыніцы

## Вонкавыя спасылкі
* Кубак Беларусі на Беларускай фэдэрацыі футболу

Катэгорыя:Кубак Беларусі